kardosdrur/scandi-wiki huggingface dataset:
Bøssernes Befrielsesfront

Bøssernes Befrielsesfront (BBF) var en dansk seksualpolitisk organisation dannet den 28. juni 1971. Først hed organisationen Bøsseaktivisterne, men til slut blev navnet Bøssernes Befrielses Front. Organisationen kan til en vis grad ses som en dansk udgave af det amerikanske Gay Liberation Front. 

Bøssernes Befrielsesfront opstod delvist, fordi man mente, at den allerede eksisterende forening Forbundet af 1948 var for pæn og borgerlig. Bøssernes Befrielsesfront havde en langt mere konfronterende stil, der kædede politik og seksualitet sammen, bl.a ved at tage det skældsordet bøsse til sig. Fra  1972 indrettede de Bøssehuset på Christiania.

Medlemmer af gruppen tog som de første homoseksuelle i Danmark ud på skoler og læreanstalter og fortalte om at være bøsse. De var med at til at få lovliggjort at mænd måtte danse sammen via en aktion i 1972, hvor mænd dansede sammen på Rådhuspladsen i København, og i årene efter var gruppen også en drivkraft i arbejdet med at få ligestillet den seksuelle lavalder for homoseksuelle og heteroseksuelle relationer

Op igennem 1970’erne arbejdede gruppen politiske og aktivistisk bl.a. med en årlig “Bøssekaravane”, der kørte landet rundt med et syngespil med endestation i Thylejren. I 1974 og 1978 stille gruppen op til kommunalvalget i København.

Senere blev fokus mere kulturelt med teater og andre forestillinger på scenen i Bøssehuset.

Se også 
 Christian Kampmann
 Carsten Nagel
 Lesbisk Bevægelse
 Bøssehuset live

Kilder

Eksterne henvisninger 

LGBT-organisationer
Etableret i 1971
Danmarks historie
Lennart Lajboschitz

Lennart Bent Lajboschitz (født 13. august 1959) er en dansk iværksætter og erhvervsleder, der sammen med sin familie skabte butikskæden Tiger. I 2012 solgte han 70 % af kæden og overskuddet ved den handel har han bl.a. brugt til at købe Absalons Kirke på Vesterbro I København, som han har ladet indrette til Folkehuset Absalon.

Med den fra Tiger-salget frigjorte kapital har Lajboschitz desuden købt to hoteller i Hornbæk, Hornbækhus og Villa Strand samt i 2015 Søkvæsthuset på Christianshavn.

Henvisninger 

Erhvervsfolk fra Danmark
Iværksættere fra Danmark
Danskere af polsk afstamning
Rentespænd

Et rentespænd er forskellen mellem to rentesatser, fx mellem renten på realkreditobligationer og statsobligationer, mellem danske og tyske statsobligationer eller mellem renterne på langvarige og kortvarige lån.

Rentemarginal 

Et særligt rentespænd er forskellen mellem den gennemsnitlige udlåns- og indlånsrenten i et pengeinstitut, der kaldes rentemarginalen. Den er ofte grundlaget for pengeinstituttets indtjening, men sjældent den eneste indtægtskilde.

Mere specifikt bruges også ordene "indlånsmarginal" og "udlånsmarginal". Indlånsmarginalen er forskellen mellem det, en indskyder i en forretningsbank får i rente på sin konto, og den forrentning, som samme bank kan få hos centralbanken, hvis den placerer pengene der. Udlånsmarginalen er forskellen mellem det, en bankkunde betaler i rente for et lån, og bankens omkostninger ved at stille pengene til rådighed for låntageren. Sidstnævnte kaldes også fundingomkostninger. Rentemarginalen er så et udtryk for summen af indlåns- og udlånsmarginalen.

Den danske rentemarginallov 1975-79 

I Danmark havde man i 1975-79 en rentemarginallov, ifølge hvilken et pengeinstituts rentemarginal ikke måtte overstige gennemsnittet for de tre foregående år. Loven førte utilsigtet til højere rentesatser på både udlåns- og indlånssiden, hvorfor den blev afskaffet igen.

Kilder 

Renteformer
Folkehuset Absalon

Folkehuset Absalon er et privat drevet kultur- og forsamlingshus med aktiviteter og fællesspisning i den tidligere Absalons Kirke, Sønder Boulevard, Vesterbro i København.

I 2012 solgte ejeren af den internationale butikskæde Tiger, Lennart Lajboschitz, 70% af kæden og overskuddet ved den handel har han blandt andet brugt til at købe og ombygge kirken, og i august 2015 åbnede byens nye folkehus, hvor lokale og resten af byens beboere kan mødes hver dag mellem kl. 7 morgen og midnat.

Hver aften er der fællesspisning. Mangfoldige andre aktiviteter udspiller sig i huset: bordtennis, koncerter, film, yoga, foredrag m.v.

Husets farver er kreeret af kunstneren Tal R. Møblerne en antydning af nostalgi.

Absalons Kirke er fra 1934, tegnet af Axelborg-arkitekterne Arthur Wittmaack og Vilhelm Hvalsøe.
Absalons Kirke blev taget ud af brug som folkekirke i 2014, hvor den tidligere menighed flyttede til Enghave Kirke.

Eksterne henvisninger 
 Folkehusets hjemmeside 
 www.magasinetkbh.dk 

Forsamlingshuse
Vesterbro
Henrik af Burgund

Henrik af Burgund () (født ca. 1066, død 1. november 1112) var en ridder fra Burgund og efterkommer af kong Robert 2. af Frankrig, der var greve af Portugal fra 1096 til 1112 og stamfader til det ældste portugisiske kongehus.

Biografi 

I slutningen af det 11. århundrede var Henrik af Burgund på jagt efter eventyr i Hispania. Han kæmpede mod maurerne sammen med Alfons 6. af León. I anerkendelse af hans indsat i Hispania gav kongen ham landet mellem floderne Minho og Mondego til len. Med denne gave fulgte en genoprettet titel som greve af Portugal. På grund af den tidligere indehavers forsøg på at opnå uafhængighed nogle år tidligere, var den blevet afskaffet. Henrik blev greve af Portugal, og Theresa, en af Alfons døtre, blev hans hustru.

I 1095 var grevskabet underlagt Kongeriget Galicien, som igen var underlagt Kongeriget León. I 1097 blev Portugal direkte underlagt León, men allerede fra de første år blev Henrik påvirket af grevskabets herremænd, som ønskede uafhængighed. Han frigjorde sig fra kongerigets overhøjhed og udvidede sit land ved erobringer fra maurerne.

Hans søn og arving Alfons tog titel af konge af Portugal i 1139.

Se også 
 Portugals historie
 Portugisiske konger

Eksterne links 

Regenter af Portugal
Huset Capet
Fyrster fra middelalderen
Personer i 1000-tallet
Personer i 1100-tallet
Personer fra Dijon
Alfons 1. af Portugal

Alfons 1. af Portugal () (født 25. juli 1109, død 6. december 1185), også kendt som Alfons Henrik () og Alfons Erobreren () var den første konge af Portugal fra 1143 til 1185.

Biografi 

Han var søn af Henrik af Burgund, greve af Portugal og Teresa af León. I 1112 efterfulgte han som mindreårig sin far som greve af Portugal.

I Slaget ved São Mamede den 24. juni 1128 ved Guimarães, der anses for den afgørende begivenhed for grundlæggelsen af Portugal, besejrede portugisiske styrker under Alfons en hær anført af hans mor Teresa af León og hendes elsker Fernão Peres de Trava. Efter slaget ved São Mamede betegnede Alfons sig som Fyrste af Portugal.
 
Alfons besejrede maurerne i Slaget ved Ourique i 1139 og lod sig derefter udråbe til konge.

Ved Traktaten i Zamora i 1143 anerkendte kong Alfons 7. af Castilien kongeriget Portugals uafhængighed af Kongeriget León og Kongeriget Castilien overfor kong Alfons 1. under overværelse af pavens udsending Kardinal Guido de Vico i katedralen i Zamora. Begge konger lovede varig fred mellem deres respektive kongeriger. Ved denne traktat anerkendte Portugal også pavens overhøjhed.

Han blev efterfulgt som konge af sin ældste overlevende søn, Sancho.

Se også 
 Portugals historie
 Portugisiske konger

Eksterne links 

 

Konger af Portugal
Huset Capet
Fyrster fra middelalderen
Personer i 1100-tallet
Catalina de Erauso

Catalina de Erauso, (født 1592, død 1650), var en spansk soldat. Hun tjente i den spanske hær forklædt som en mand i spansk Latinamerika. Hun blev berømt i sin samtid og fik en særlig tilladelse af paven til at bære herretøj.

Kilder 

LGBT-personer
Spaniere i 1600-tallet
Opdagelsesrejsende fra Spanien
Saskia Lang

Saskia Lang (født 19. December 1986 i Lörrach) er en tysk håndboldspiller, som spiller for den tyske håndboldklub Thüringer HC og det tyske landshold.

Referencer 

Håndboldspillere fra Tyskland
Shenia Minevskaja

Shenia Minevskaja (; født 31. Oktober 1992 i Minsk) er en tysk/hviderussisk håndboldspiller, som spiller for Brest Bretagne Handball og Tysklands kvindehåndboldlandshold.

Referencer 

Håndboldspillere fra Tyskland
Håndboldspillere fra Hviderusland
Ruprecht af Pfalz

Ruprecht af Pfalz henviser til blandt andre:

 Ruprecht 1. af Pfalz (1309–1390), pfalzgreve ved Rhinen, kurfyrste af Pfalz
 Ruprecht 2. af Pfalz (1325–1398), kurfyrste af Pfalz
 Ruprecht (Tysk-romerske rige) (1352–1410), kurfyrste af Pfalz, tysk konge
 Ruprecht af Pfalz (biskop af Freising), (1481–1504) var fyrstbiskop af Freising
 Ruprecht af Pfalz, hertug af Cumberland (1619–1682), prins af Pfalz og britisk general
Thalita de Jong

Thalita de Jong (født 6. november 1993) er en nederlandsk cykelrytter. Hun deltog i VM i landevejscykling 2013 i Firenze.  Hun vandt guld ved VM i cykelcross 2016 i Zolder, Belgien. Efter fem år med , skiftede hun i august 2016 til Lares-Waowdeals. Hun er storesøster til cykelrytteren Demi de Jong.

Referencer

Eksterne henvisninger 

Kvindelige cykelryttere fra Nederlandene
Hitman (flertydig)

Hitman er et engelsk ord for lejemorder. Derudover kan det henvise til:

Bøger og tegneserier 
 Hitman (DC Comics) - en fiktiv karakter i DC Comics universet
 Hitman (Marvel Comics) - en fiktiv karakter i Marvel Comics universet
 Hitman: Enemy Within - en roman af William C. Dietz

Film og tv 
 Hit Man (film fra 1972) - en actionfilm, hovedrollen af Pam Grier
 The Hitman (film fra 1991) - en action-/adventurefilm med Chuck Norris
 Hitman (film fra 1997) - en britisk actionfilm
 Hitman (film fra 1998) - en actionfilm fra Hongkong
 Hitman (film) - en film fra 2007 baseret på Hitman videospil-serien (se nedenfor)
 Hitman: Agent 47 - en film fra 2015 baseret på Hitman videospil-serien
 Hitman (film fra 2014) - en bangladeshiske film

Computerspil 
 Hitman - en computerspil serie
 Hitman: Codename 47 - et computerspil fra 2000
 Hitman (2016 spil)

Mennesker 
 Uzi Hitman - Israelsk sanger, sangskriver, komponist, og tv-personlighed
Ernesto Piga Carbone

Ernesto Piga Carbone (født 12. juli 1976) er en dansk skuespiller, der er uddannet ved Odense Teater i 2004.

Ernesto Carbone har chilenske rødder, idet hans forældre flygtede fra militærstyret i 1970'erne. Han er hovedperson i dokumentarfilmen I Danmark er jeg født.., der handler om rodløshed.

Carbone har blandt andet opført stykkene En dag i Helmand af Carsten Jensen og Johan Padan opdager Amerika af Dario Fo på Bornholms Teater i henholdsvis 2010 og 2015, samt medvirket i Vinger af Joan Rang Christensen på Teater Grob i 2016.

Han har også medvirket i enkelte film- og tv-produktioner.

Filmografi 
 Peter Pix (børnetv-serie, 2013)
 Inderst inde (stemme i tegnefilm, 2015)
 Fuglene over sundet (2016)
 Bedrag'' (afsnit 18, 2016)

Referencer

Eksterne henvisninger 
 

Skuespillere fra Danmark
4finance

4finance er en af Europas største online lånevirksomheder, som tilbyder lån og kreditter med hurtig udbetaling, også kaldet kviklån. Virksomheden har afdelinger i 17 lande.

Virksomheden blev etableret i 2008 og har fra denne periode frem til i dag udbudt lån for over 4,0 milliarder euros. 
4finance har i øjeblikket mere end 3500 ansatte på verdensplan.

I Danmark har 4finance to produkter, VIVUS.DK og Zaplo.dk.

Historie 
4finance blev grundlagt i 2008 i Letland.
I 2009 blev den første, store marketingkampagne udsendt. Her kom 4finance også på det finske marked. Dette år nåede virksomheden op på mere end 100.000 kunder.
I 2012 blev virksomheden repræsenteret i flere lande – her kom kontorer i Danmark, Polen og Spanien. For første gang i virksomhedens historie blev der på blot én enkelt dag udbudt mere end 10.000 lån, og der var 4.000 nye, registrerede brugere. Det samlede antal registrerede brugere rundede 1 million.

Kritik 
Virksomheden har bl.a. fået kritik for at at have givet kunderne vildledende oplysninger, og for deres brug af skattely.
I Finland er virksomheden i 2014 og 2017 blevet straffet for deres forretningsmetoder.

Eksterne henvisninger

Noter 

Finansielle servicevirksomheder i Danmark
Etableret i 2008
Udkraget bue

En udkraget bue (tysk Kragbogen, engl. corbel arch) er en falsk bue hvor princippet er gentagne udkragninger indtil åbningen er overdækket. Metoden blev anvendt af mayaerne og andre tidligere civilisationer.

Galleri

Se også
 Konsol – Hvælving

Noter

Eksterne henvisninger
  Wikimedia Commons har flere filer relaterede til Udkraget bue 
 "Udkragning" hos Ordbog over det danske Sprog, Ordnet.dk
 "Udkragning" af Claës Dyrbye hos DSD, Den Store Danske

Bygningsdele
Murværk
Open de Suède Vårgårda 2015 - linjeløb

Open de Suède Vårgårda 2015 var det niende løb i UCI World Cup for kvinder 2015. Det blev afholdt den 23. august 2015, i Vårgårda, Sverige. Jolien D'Hoore () vandt løbet, foran Giorgia Bronzini () og Lisa Brennauer ().

Resultater

Referencer

Eksterne henvisninger 
 
 

2015 - linjeløb
Cykelløb i 2015
The Buca Bus

The Buca Bus er det danske indie pop-band Caper Clowns' debutalbum, som blev udgivet 30. september 2016.

Albummet blev positivt modtaget og kom ind på en delt 16. plads på Madsens liste over de 20 bedste albums fra 2016, som blev afgjort ved lytterafstemning. Førstesinglen "Pockets" blev desuden valgt som ugens hit-tip i P4 Play straks efter udgivelsen. Også internationalt opnåede albummet hurtigt airplay i flere lande og er af den amerikanske radiovært Alan Haber fra Pure Pop Radio bl.a. blevet kaldt årets debut i 2016, ligesom det også kom ind på en 17. plads på The Power Pop Shows liste over bedste udgivelser fra 2016.

Spor 
 "Pockets" - 3:20
 "A Tale Of Romance & Magnetic Trains" - 3:12
 "All We Ever Do Is Run" - 2:40
 "The Significance Of Tea Cups" - 3:02
 "Sleeping On The Edge Of The Rainbow" - 2:42
 "As The Moment Takes You Away" - 3:28
 "Things I Fail To Find" - 5:24
 "A Forest Of Letters" - 3:42
 "Mirror Me" - 2:37
 "Dressed In Flaws" - 3:17
 "When I'm Alive" - 2:54
 "Lizard Heart" - 3:18

Referencer

Eksterne henvisninger 
Caper Clowns Band på Gateway Music
The Buca Bus på Spotify

Popalbum fra Danmark
Album fra 2016
Prix Audio

Prix Audio er en dansk prisuddeling, der arrangeres af DR, Radio4, Bauer Media og Danske Medier ved Audiodays Danmark, en konference for radio- og reklamefolk. Priserne der uddeles er til alt fra "Årets Radioprogram" til "Årets Kommercielle Samarbejde".

I 2021 skiftede arrangementet fra Prix Radio - Radiodays til Prix Audio - Audiodays.

Prisvindere år for år

Prix Radio 2007

Prix Radio 2008

Prix Radio 2009

Prix Radio 2010

Prix Radio 2011

Prix Radio 2012

Prix Radio 2013

Prix Radio 2014

Prix Radio 2015

Prix Radio 2016

Prix Radio 2017

Prix Radio 2018

Prix Radio 2019

Prix Radio 2020

Prix Audio 2021

Prix Audio 2022

Prix Audio 2023

Eksterne henvisninger 
 Officel hjemmeside for Prix Audio
 Officel hjemmeside for Audiodays

Kulturpriser fra Danmark
Prisuddelinger
Brabantse Pijl Dames Gooik

Brabantse Pijl Dames Gooik (tidligere Pajot Hills Classic) er et endags elitelandevejsløb i Belgien for kvinder, der klassificeres som et 1.2 løb af UCI as a 1.2 race.

Vindere

Referencer 

Cykelløb i Belgien
Cykelløb for kvinder
Etableret i 2016
Camilla Møllebro

Camilla Møllebro Pedersen (født 21. maj 1984) er en tidligere dansk professionel cykelrytter. Hun vandt sølv ved DM i enkeltstart i 2015 og deltog i kvindernes enkeltstart ved VM i landevejscykling 2015.

Meritter 
2015
 8 sammenlagt i BeNe Ladies Tour
 7 i etape 2a i BeNe Ladies Tour (enkeltstart)
 7 i DM i linjeløb
 2 i DM i enkeltstart
 10 i enkeltstart for juniorer ved de Europæiske Lege
2016
 7 i DM i linjeløb
 6 i DM i enkeltstart
 10 i Pajot Hills Classic
 4 i 4. etape af Tour de Feminin-O cenu Českého Švýcarska
 5 i bjergkonkurrencen.
 7 i 1. etape af Ladies Tour of Norway
 9 i 2. etape af Ladies Tour of Norway
2017
 Dansk mester i linjeløb
 5 i enkeltstart ved DM
 12 samlet Tour of Zhoushan Island
 1 i bjergklassifikationen
 9 i pointklassifikationen
 5 i 1. og 3. etape
 9 i 2. etape
 10 i pointklassifikationen i Festival Elsy Jacobs
 5 i 2. etape af Festival Elsy Jacobs
 7 i 2. etape i Healthy Ageing Tour (holdtidskørsel)

Referencer

Eksterne henvisninger  

 

Kvindelige cykelryttere fra Danmark
Skiple Station

Skiple Station (Skiple stasjon eller Skiple holdeplass) er en jernbanestation på Bergensbanen, der ligger i Voss kommune i Norge. Stationen består at et spor, en kort perron og et venteskur i træ. 

Stationen åbnede som trinbræt i oktober 1931.

Litteratur

Eksterne henvisninger 

Stationer på Bergensbanen
Etableret i 1931
Jernbanestationer i Hordaland
Øyeflaten Station

Øyeflaten Station (Øyeflaten stasjon eller Øyeflaten holdeplass) er en jernbanestation på Bergensbanen, der ligger i Voss kommune i Norge. Stationen består af et spor og en perron med et venteskur i træ.

Stationen åbnede i oktober 1931. Oprindeligt hed den Øyflaten, men den skiftede navn til Øyeflaten i 1936.

Litteratur

Eksterne henvisninger 

Stationer på Bergensbanen
Etableret i 1931
Jernbanestationer i Hordaland
Urdland Station

Urdland Station (Urdland stasjon) er en jernbanestation på Bergensbanen, der ligger i Voss kommune i Norge. Stationen består af to spor, en perron og en stationsbygning i rødmalet træ med ventesal.

Stationen åbnede som holdeplads 10. juni 1908. Oprindeligt hed den Grove, men den skiftede navn til Grovu i april 1921 og til Urdland 15. juli 1928. Den blev opgraderet til station i 1918. Den blev fjernstyret 15. oktober 1981 og gjort ubemandet 2. november samme år.

Litteratur

Eksterne henvisninger 

Stationer på Bergensbanen
Etableret i 1908
Jernbanestationer i Hordaland
BeNe Ladies Tour

BeNe Ladies Tour er et etapeløb for kvinder, der finder sted i Belgien og Holland og klassificeres af UCI som kategori 2.2.

Vindere

Referencer
BeNe Ladies Tour 2016

BeNe Ladies Tour 2016 var den tredje udgave af BeNe Ladies Tour, et etapeløb i Holland og Belgien for kvinder. Løbet er af UCI klassificeret som et kategori 2.2 løb og blev afholdt mellem 15. og 17. juli 2016.

Etaper

Oversigt

1. etape 
15. juli 2016, – Philippine til Philippine,

Etape 2a 
16. juli 2016 – Sint-Laureins til Sint-Laureins,

Etape 2b 
16. juli 2016 – Sint-Laureins til Sint-Laureins, (ind. enkeltstart)

3. etape
17. juli 2016 – Zelzate til Zelzate,

Trøjernes fordeling gennem løbet

Referencer 

BeNe Ladies Tour
Cykelløb i 2016
Estampie (band)

Estampie er en tysk musikgruppe, der blev grundlagt i 1985 Sigrid Hausen (aka Syrah), Michael Popp og Ernst Schwindl. Bandet spiller hovedsageligt middelaldermusik med nogle moderne elementer fra verdensmusik og minimalistisk musik. Bandet er opkaldt efter middelalderdansen af samme navn.

Estampie har udgivet otte studiealbums, hvoraf tre blev indspillet i samarbejde med sangeren Alexander Veljanov fra Deine Lakaien. Yderligere to albums blev indspillet som Al Andaluz Project, der var et musikprojekt med Estampie, de spanske folkemusikgrupper L’Ham de Foc og Amán Amán.

Fin Amor, der udkom i 2002, er indspillet med et orkester på 15 musikere. Det behandler temaer som religion og kærlighed baseret på middelalderlige troubadour-poesi.

Deres album Signum fra 2004 blev rost for arrangementet, der inkluderer harper og fløjter. Det overordnede tema for dette album er forgængelighed.

Medlemmer 
 Sigrid Hausen
 Michael Popp
 Ernst Schwindl
 Sascha Gotowtschikow
 Christoph Pelgen (tidligere medlem Adaro)
 Sarah "Mariko" Newman (tidligere medlem af Unto Ashes)

Diskografi

Studiealbums 
 A chantar - Lieder der Frauenminne (1990, genudgivet Christophorus)
 Ave maris stella - Marienverehrung im Mittelalter (1991, genudgivet Christophorus)
 Ludus Danielis - Ein mittelalterliches Mysterienspiel (1994); featuring Veljanov
 Crusaders - Lieder der Kreuzritter (1996); featuring Alexander Veljanov, genudgivet Christophorus
 Materia Mystica - Eine Hommage an Hildegard von Bingen (1998)
 Ondas - Musik von Troubadours und Flagellanten (2000); featuring Alexander Veljanov
 Fin Amor - Musik zwischen Liebe, Sehnsucht, Leidenschaft und dem rauen Nordwind (2002)
 Signum - Zeit und Vergänglichkeit im Mittelalter (2004)
 Secrets of the North (2012) - Scandinavian medieval legends

 Opsamlingsalbums
 Best of Estampie - Die Frühphase, der Aufbruch, Die Trilogie und die Ethno-Phase (1986–2006) (2006)

DVD 
 Marco Polo – Estampie und die Klänge der Seidenstraße - Live-DVD (2005)
 Gregorius auf dem Stein 2012

Al Andaluz Project 
 Al Andaluz Project – Deus et Diabolus - Project with L’Ham de Foc and Amán Amán (2007)
 Al Andaluz Project – Al-Maraya (2010)
 Al Andaluz Project – Abuab Al Andaluz Live in Munich DVD 2012

Se også 
 Qntal, et andet musikprojekt med Sigrid Hausen og Michael Popp

Referencer

Eksterne henvisninger 
 

Musikgrupper fra Tyskland
Musikgrupper fra 1985
Middelaldermusikgrupper
World Boxing Super Series

World Boxing Super Series er en årlig bokseturnering, hvor der kæmpes om Muhammad Ali Trophy.

Præmiepuljen ligger 50 millioner dollar det første år med to vægtklasser som konkurrerer om Muhammad Ali Trophy.

Den årlige turnering omfatter 16 af verdens bedste boksere, som vil kæmpe indenfor to vægtklasser igennem 14 stævner, som afvikles mellem september og maj. Første stævne vil finde sted i september 2017.

Boksning
Sport i 2017
Hjertebogen

Hjertebog (København, Det Kongelige Bibliotek, Thott 1510, 4º) er et dansk manuskript fra 1550'erne. Blandt sangene er "Germand Gladensvend", der er på Kulturkanonens liste over vigtige litterære værker, "folkeviser".

Det er en samling af 83 kærlighedsballader på dansk, der blev indsamlet i begyndelsen af 1550'erne ved Christian 3.'s hof. Omtrent en fjerdedel af sangene er gamle ballader. Alle på nær nr. 66 er skrevet af den samme. Bogen betragtes som den ældste samling af dansk poesi.

Bogen er formet som et hjerte, hvilket har givet den navnet. Det er et af de tidlige eksempler på, at en hjerteformet genstand betyder romantisk kærlighed.

Indhold

Referencer 

S. Grundtvig, Preve paa en ny udgave af Danmarks gamle folkeviser, 2. udg. 1847, S. 42, No. 3
V. A. Pedersen, Dansk litteraturs historie: 1100-1800, Volume 1,  p. 148f.

Se også 
 Jens Billes visebog - en anden samling poesi fra Danmark fra 1550'erne.
 Dansk litteratur i 1600-tallet

Eksterne henvisninger 
Treasures in the Royal Library, The Heart Book  (kb.dk)
Contents list

Litteratur fra middelalderen
Litteratur fra Danmark
Estampie

Estampie er en middelalderlig musikform og tilhørende dans.

Middelaldermusik
Arbuskelsvampe

Arbuskelsvampe (Glomeromycota) er en gruppe af svampe. De blev tidligere opfattet som tilhørende koblingssvampene, men nyere forskning har udskilt dem som en selvstændig række så de nu betragtes som en søstergruppe til koblingssvampe, sæksvampe og basidiesvampe og andre rækker. Der findes ca. 200 arter arbuskelsvampe.

Arbuskelsvampe danner normalt arbuskulær mykorrhiza (A-mykorrhiza) med karplanters rødder eller thallus (for mossers vedkommende). Det er en type mykorrhiza hvor svampehyferne gennemtrænger cellevæggen i plantecellerne og danner nogle forgrenede strukturer som kaldes arbuskler. Det giver en stor kontaktflade mellem svampen og karplanteplanten. Arbuskelsvampe lever i mutualistisk symbiose med planten. Mutualistisk betyder for eksempel, at svampene kan være med til at nedbryde organisk materiale, så at planterne har mulighed for at optage næringsstofferne.

Livscyklus 
Svampene reproducerer sig aseksuelt ved at mykorrhiza danner mange flercellede sporer og spreder sig under jorden, ca. 80 % vokser ved vaskulære planterødder.

Referencer

Litteratur 
 Raven et. al.: Biology of plants, 8 th edition; 2013

Jordbundsbiologi
Svampe
Gal Gadot

Gal Gadot-Varsano (; født 30. april 1985) er en israelsk skuespiller og model. Som skuespiller, er Gadot kendt for sin rolle som Gisele Yashar i The Fast and The Furious film-serien. I 2016, begyndte Gadot at spille rollen som Wonder Woman i DC's Udvidede Univers, startende med Batman v Superman: Dawn of Justice og fortsætter som hovedrollen i Wonder Woman (2017). Hun er tidligere soldat i den israelske hær og gjorde tjeneste i militæret i to år.

I de forløbne år, har hun været rangeret som en af de højest betalte modeller i Israel, bag Bar Refaeli. Hun lægger ansigt til Gucci's Bamboo parfume.

Priser og nomineringer

Referencer

Eksterne henvisninger 

 

Jøder fra Israel
Fotomodeller fra Israel
Skuespillere fra Israel